open-index/open-wikipedia-markdown huggingface dataset:
Gro Steinsland

**Gro Smørdal Steinsland** (født 1945) er en norsk religionshistoriker. Hun er dr.philos. og professor i religionshistorie ved Universitetet i Oslo. Hun er spesialist på norrøn religion. 

Hennes forskningsperiode er vikingtid og nordisk middelalder. Hun tok magistergraden i religionsvitenskap ved Universitetet i Bergen i 1974 på en analyse av gnostisk religion. Hun tok doktorgraden på en avhandling om kongeideologiske myter i norrøn religion: Det hellige bryllup og norrøn kongeideologi: en undersøkelse av hierogami-myten i Skírnismál, Ynglingatal, Háleygjatal og Hyndluljod i 1989.

I 2005 utga hun *Norrøn religion; Myter, riter, samfunn*, et samlet religionsvitenskapelig framstilling i ett bind av norrøn religion. Steinsland har særlig påpekt at kvinnelige guddommers betydning i norrøn religion har blitt tonet ned av (mannlige) forskere. I 2012 publiserte hun en bok om hvordan religiøse myter har legitimert makt, eller fungert som «mot-myter» til maktlegitimerende myter.

## Bibliografi
* 1989/1991: *Det hellige bryllup og norrøn kongeideologi; en analyse av hierogami-myten i Skírnismál, Ynglingatal, Háleygjatal og Hyndluljód* – doktoravhandling ved UiO i 1989, utgitt av Solum forlag i 1991
* 1990: *Før kristendommen : digtning og livssyn i vikingetiden* – medforfatter: Preben Meulengracht Sørensen. København
* 1994: *Menneske og makter i vikingenes verden* – medforfatter: Preben Meulengracht Sørensen. Svensk utgave 1998
* 1997: *Eros og død i norrøne myter*
* 1999: *Voluspå*, gjendiktning og kommentar – medforfatter: Preben Meulengracht Sørensen. Dansk utgave 2001
* 2000: *Den hellige kongen; om religion og herskermakt fra vikingtid til middelalder*
* 2001: *Heilage stader i Norge* – medforfatter: Magnus Rindal
* 2001: «Kvite-Krist : skreddarsydd for vikingar?» I: *[[Syn og Segn]]*
* 2003: redaktør for tekstsamlingen *[[Voluspå, og andre norrøne helligtekster]]* i serien Verdens Hellige Skrifter
* 2004: redaktør for tekstsamlingen *[[Draumkvedet, og tekster fra norrøn middelalder]]* i serien Verdens Hellige Skrifter
* 2005: *Norrøn religion; Myter, riter, samfunn*. ISBN 9788253026077. Svensk utgave 2007
* 2012: *Mytene som skapte Norge. Myter og makt fra vikingtid til middelalder*. ISBN 9788253034775
* 2014: *Dovrefjell i tusen år. Mytene, historien og diktningen*. ISBN 978824191071S

## Referanser


## Eksterne lenker

* Gunnhild Røthe «Vet dere nok eller hva? Om den moderne volven Gro Steinslands forfatterskap» Minibiografi i Prosa 05|09
* UiO: Gro Steinsland UiOs Presentasjon
* Forskning.no Presentasjon på Forskning.no 
* «Den hellige kongen – og hans kvinne», kronikk i Aftenposten, 2000
Langangsfjorden

**Langangsfjorden** er en fjord i Porsgrunn kommune i Telemark. Den strekker seg 6&nbsp;km fra mellom Siktesøya og Håøya inn til tettstedet Langangen. Største øya i fjorden er Bukkøya.

## Referanser
Trema

**Trema** (**&nbsp;¨&nbsp;**) er et diakritisk tegn som ser ut som to hevede prikker. Disse settes over den siste av to vokaler for å vise at den ikke inngår i en diftong eller digraf. Det vil si at hver vokal skal uttales for seg. Trema kommer fra gresk og betyr hull. På norsk forekommer tegnet kun i navn.

Trema må ikke forveksles med tegnet tøddel ('''&nbsp;¨&nbsp;'''), som ser ut som trema, men som i stedet endrer en vokals lyd.

## Norske eksempler
Ä ä  Ë ë  Ï ï  Ö ö  Ü ü
*Citroën, Meloë (insektslekt av plasterbillefamilien), Boëtius, Faëton, Noël, aloë
*Zaïre, Golda Meïr, Aïda
*yüan (kinesisk myntenhet), Sergio Agüero

## Se også
*Diakritisk tegn
*Akutt aksent
*Cedille
*Cirkumfleks
*Grav aksent
*Omlyd (''' ¨ ''')
*Tilde

## Eksterne lenker
* Bokmålsordboka - Trema
* Bokmålsordboka %ï%
* Bokmålsordboka %ë%
* Bokmålsordboka %ö%
Culion

**Culion** er en av Calamianøyene vest på Filippinene. Øya rommer Culion-reservatet, et leprosarium (behandlingsanstalt for leprasyke) som ble grunnlagt i 1906. Dette leprosariet ble lenge betraktet som et av verdens ledende for behandlingen av «Hansens sykdom» (spedalskhet).  

Det dyrkes ris og kokosnøtter på øya. Den største bosetningen på øya ligger ved nordøstkysten. 

Culion er samtidig en av landkommunene i den filippinske øyprovinsen Palawan. Ved folketellingen i 2000 hadde kommunen 14.302 innbyggere.

## Barangayer

Culion er politisk inndelt i 11 barangayer per 30. september 2019.

* Balala 
* Baldat 
* Binudac 
* Culango 
* Galoc 
* Jardin 
* Libis 
* Luac 
* Malaking Patag 
* Osmeña 
* Tiza 

## Referanser




## Eksterne lenker
* 
* 2000 Philippine Census Information
Mørjefjorden

**Mørjefjorden** er en fjord i innseilinga til Grenland, på grensa mellom Porsgrunn i Telemark og Larvik i Vestfold. Den er 4,5 kilometer lang, og strekker seg fra vestsiden av Mølen og inn til Sildevika ved Mørje.

Etter Snorres beretning kan det se ut som at det var her i fjorden at Olav den hellige i det store sjøslag ved Nesjar beseiret Svein Jarl palmesøndag 1016

## Referanser
Sinai

**Sinai** kan vise til:

* Sinaihalvøya – en halvøy mellom Middelhavet og Rødehavet
* Sinai (fjell) – fjellet der Moses skal ha mottatt De ti bud
Egeerhavet

**Egeerhavet** (gresk: Αιγαίον Πέλαγος, *Aigaion Pelagos*) er en arm av Middelhavet som ligger mellom den greske halvøya og Anatolia (Lilleasia, nå en del av Tyrkia). Det er forbundet med Marmarahavet og Svartehavet gjennom Dardanellene og Bosporos. Avgrensning mot selve Middelhavet dannes ved øyrekka Rhodos, Kárpathos og Kreta.

## Etymologi
I antikken var *Aigaion pelagos* det greske navnet på Egeerhavet, senere opphav til ordet «arkipel». Det fantes forskjellige forklaringer på navnet. Det ble sagt at havet hadde navnet etter en by; Aegae, etter en amasonedronning ved navn Aegae som druknet i havet; eller kanskje heller etter Aegeus, Theseus' far, som druknet seg i havet da han trodde sønnen var død. 

Det har også vært foreslått avledning av αἴξ, genitiv *aigós* αἰγός (= geit) dvs. «Geitehavet». Imidlertid kan samme ordet i flertall (αἶγες *aíges*) like mye bety «bølge», altså «bølgende hav» som i αιγιαλός (*aighialos*).

## Kultur
Egeerhavet var fødested for to av oldtidens store sivilisasjoner – minoerne på Kreta og mykenerne på Peloponnes. Senere utviklet bystatene Athen og Sparta seg sammen med mange andre og dannet den greske sivilisasjonen. Egeerhavet har senere vært befolket av persere, romere, bysantinere, venetianere, seljuktyrkere og osmaner.

Det opprinnelige demokratiet ble utviklet rundt Egeerhavet, og tillot kontakt mellom flere forskjellige sivilisasjoner i det østlige Middelhavet.

## Øyene i Egeerhavet
Øyene i Egeerhavet kan deles inn i sju grupper: Trakiahavgruppen, den østegeiske gruppen, de nordre Sporadene, Kykladene, De saroniske øyer, Dodekanesene og Kreta. Ordet «arkipel» ble opprinnelig brukt på disse øygruppene. Mange av øyene eller øygruppene i Egeerhavet er forlengelser av fjellkjeder på fastlandet. En fjellkjede danner i forlengelsen Khíos, en annen går over Euboia (nå *Évvia*) og danner Samos, mens en tredje fjellkjede går gjennom Peloponnes og Kreta til Rhodos og skiller Egeerhavet fra Middelhavet.

Mange av øyene har trygge havner og bukter, men navigasjon mellom øyene er generelt ganske vanskelig. Flere av øyene er vulkanske, og noen har rike forekomster av marmor og jern. De største øyene har fruktbare daler og sletter. To av øyene i Egeerhavet med noenlunde betydelig størrelse tilhører Tyrkia: Bozcaada (gresk: Τένεδος, Tenedos) og Gökçeada (gresk: Ίμβρος, Imvros).

## Referanser


## Eksterne lenker
*
Ormerfjorden

**Ormerfjorden** (også skrevet **Ormefjorden**) er en fjord i Porsgrunn kommune i Telemark. Den er cirka fire kilometer lang, og står i forbindelse med Eidangerfjorden via Ulesund og Løvøysundet.

Største øya i denne fjorden er Løvøya, som er skilt fra Sandøya av det smale Løvøysundet.

## Referanser
VINN

**VINN** er et konsulent- og informasjonsselskap, med hovedkontor i Narvik. VINN er en forkortelse for *Verdiskaping i norsk næringsliv*. VINN er organisert som en stiftelse.
	
VINN arbeider innen områdene kunnskapsformidling, entreprenørskap og informasjonstjenester. I oppdrag for Nærings- og handelsdepartementet har VINN tidligere drevet nettstedet *www.bedin.no* og den analoge tjenesten *Narviktelefonene* (800 33 840), begge med formål å gjøre det enklere å starte og drive bedrift i Norge.

## VINNs historie
* 1956 – Statens Teknologiske Institutt oppretter avdeling i Narvik. 
* 1966 – Samarbeider med Narvik ingeniørhøgskole for et teknologisk senter i Nord-Norge. 
* 1974 – STI avd. Narvik har fokus er rettet mot fiskeindustri, verkstedteknologi, bygg og anlegg. Avdelingskontor i Mo i Rana.
* 1978 – Informasjonssentret (Teknisk, økonomisk informasjonssenter) blir etablert som egen etat under  Industridepartement, og er samlokalisert med STI, Narvik og Narvik      Ingeniørhøgskole. 
* 1981 – STI, Narvik omorganiseres. VINN (Statens **v**eiledningsinstitutt for **i**ndustrien i **N**ord-**N**orge) blir opprettet som eget institutt med eget styre, direkte underlagt       Industridepartement. Avdelingsktr. i Mo i Rana, Hammerfest og Tromsø.
* 1986 – VINN flytter  inn i eget bygg. Teknisk, økonomisk informasjonssenter er fullt ut integrert som informasjonsavdelingen i VINN. Hovedtyngden av oppgaver er konsulenttjenester       for industri og fiskeoppdrett og informasjonsformidling i Nord-Norge. Eget program for etablereropplæring starter opp. 
* 1988 – VINN (veiledningsinstituttet i Nord-Norge) endrer selskapsform fra institutt til stiftelse med NHD som stifter. 
* 1992 – VINN utvikler og igangsetter  landsdekkende tjeneste for etablerere og bedrifter – Narviktelefonene på oppdrag for  NHD
* 1996 – VINN utvikler og igangsetter  landsdekkende tjeneste for etablerere og bedrifter – www.bedin.no på oppdrag for  NHD
* 2007 – VINN har kontorer i Narvik, Bodø og Tromsø.  Rekruttering er innført som nytt forretningsområde. 
* 2008 – Pr. september 2008 skilles konsulentavdelingen ut og blir en del av det fusjonerte selskapet Bedriftskompetanse VINN AS, etter at VINN har kjøpt 50 % av aksjene i Bedriftskompetanse AS. Stiftelsen VINN fortsetter innenfor områdene informasjon og opplæring. VINN oppretter avdelingskontor på Otta og Lillehammer.
* 2009 – 1. januar 2009 går Narviktelefonene og www.bedin.no, som har vært et NHD-prosjekt, over til å bli drevet av Brønnøysundregistrene, med kontorsted Narvik, og samlokalisert med VINN.
* 2011 – VINN samler satsningen på Østlandet til ett kontor på Lillehammer

## Referanser


## Eksterne lenker
* vinn.no
Langesundsfjorden

**Langesundsfjorden** eller **Breviksfjorden** er et fjordstykke mellom øyene Sandøya, Bjørkøya og Siktesøya i Porsgrunn kommune på østsiden, og fastlandet i Bamble kommune på vestsiden, begge i Telemark. Fjorden regnes fra sundet ved Langesund og inn til Brevik, hvor den deler seg i Brevikstrømmen og Eidangerfjorden.

I middelalderen var navnet på denne fjorden *Grenmar*, etter folkeslaget grenene som holdt til her, og *mar* som er norrønt for hav. Senere, til langt ut på 1700-tallet, ble hele strekningen fra Langesundsgapet og opp til Skien benevnt som *Langesundfjorden*.

I geologisk forstand markerer fjorden grensen mellom Bamblefeltet i sørvest og Oslofeltet i øst. Langs vestsiden av fjorden går et kilometerbredt bufferbelte av kambrosilurske sedimentære fjell (lokalt kjent som «flauer») som grensesone mellom Bamble- og Oslofeltene.

Utenfor fjorden er havet svært dypt, hvor det årlig gjennomføres en egen havfiskekonkurranse etter dypvannsarter i Langesundsrenna. Her er havet flere hundre meter dypt like inn i fjordgapet.

## Referanser
Katja Seizinger

**Katja Seizinger** (født 10. mai 1972 i Datteln) er en tysk alpinist. Hun vant totalt 36 renn i verdenscupen (16 i utfor, 16 i Super-G og 4 i storslalåm). Hun har vunnet verdenscupen sammenlagt to ganger.

## Karriere
* 1989 &ndash; Debut i verdenscupsirkuset
* 1990 – Gull i super-G i junior-VM i alpint 1990
* 1991 &ndash; Første seier i et verdenscuprenn (Super-G)
* 1992 &ndash; Bronse i super-G under OL i Albertville. 
* 1993 &ndash; Gull i super-G under VM  i Morioka, Japan
* 1994 &ndash; Gull i utfor under OL på Lillehammer 
* 1996 &ndash; Sølv i utfor under VM i Sierra Nevada. Vinner verdenscupen sammenlagt. 
* 1997 &ndash; Sølv i super-G og kombinasjonen under VM i Sestriere, Italia 
* 1998 &ndash; Gull i utfor og kombinasjonen, og bronse i storslalåm under OL i Nagano, Japan. Dette året vant hun verdenscupen sammenlagt for andre gang. 
* 1999 &ndash; Katja Seizinger legger opp som alpinist etter et lengre skadeavbrekk.

## Resultater i verdenscupen i alpint

### Enkeltseire

### Sammenlagtplasseringer

## Se også
* Liste over mestvinnende vinterolympiere

## Referanser


## Eksterne lenker
* 
* 
*
Hamilton (New Zealand)

**Hamilton** er New Zealands fjerde største byområde. Den ligger i Waikato-distriktet på Nordøya rundt 120 kilometer sør for Auckland.

Området som nå utgjør byen var opprinnelig en samling med maori-landsbyer. Da de engelske kolonistene ankom var de fleste av disse landsbyene forlatt. De nye innbyggerne ga området navnet sitt etter kaptein Fane Charles Hamilton. Byen ligger langs elven Waikato River og har omliggende områder er blant New Zealands mest fruktbare landbruksjord. Opprinnelig var dette et landbrukssentrum, men har nå en mangfoldig voksende økonomi.

Utdanning og forskning er viktig for byen og universitetet University of Waikato og landbrukssentret ved Ruakura er blant de ledende institusjonene i landet.

Hvert år blir det arrangert en jordbruksmesse, National Agricultural Fieldays, ved Mystery Creek. Dette er den største av sitt slag på den sørlige halvkule. Mystery Creek er landets største messesenter og har også flere andre arrangementer av nasjonal og internasjonal omdømme som bil og båtmessene National Car Show og National Boat Show.

Industri og handel er viktig for den lokale økonomien, sammen med helsetjenester på sykehuset Waikato Base Hospital.

Hamilton er en raskt voksende by med 197 000 innbyggere. Disse inkluderer 25 000 studenter. Byen ligger sentralt plassert på Nordøya, med om lag 1,5 millioner mennesker boende i en 250 km radius. Sentrale veier og jernbanen mellom Auckland og Wellington går gjennom byen. Flyplassen er nylig blitt oppgradert for å kunne motta internasjonale flygninger.

På grunn av den raske veksten er mange av de nye bydelene oppfattet som karakterløse, men byens sentrum er i stadig forandring og levende der det ligger langs Waiaktoelvens bredder. Her er mange kafeer, puber og nattklubber. Veksten har så langt ikke ført til mange negative konsekvenser, bortsett fra kødannelser på enkelte veier.

Hagesentret Hamilton Gardens er regionens mest populære turistdestinasjon. Andre attraksjoner inkluderer den lokale zoologiske hagen, museet og kasinoet.

## Referanser


## Eksterne lenker
* 
* Hamilton byråd
* Waikato universitet
* Informasjonsside om Hamilton 
* Været i Hamilton
* Uavhengig informasjonsside om Hamilton 
** Hamilton Music Online
Langangen

**Langangen** er et tettsted i Porsgrunn kommune i Telemark. Tettstedet hadde  innbyggere per 1. januar , og ligger ved grensen til Vestfold og Larvik, innerst i Langangsfjorden. Langangen har blant annet egen skole, kirke, sagbruk og butikk. Tidligere var tettstedet delt av hovedveien mellom Porsgrunn og Larvik, men i 1979 ble E18 lagt om, og ført i bro over tettstedet.

## Stedet
Langangen er mest kjent for to veianlegg: Langangen bro (lokalt Langangsbrua) og Korketrekkeren. Langangen bro er Norges største bro i betong. Den er over 700 meter lang og 70 meter høy. Korketrekkeren er den gamle veien ned til Langangen, som går rundt seg selv, 360°. Bakken er kåret til Norges råeste bakke. I flere år har det også blitt arrangert et meget populært bakkeløp her.

Langangen har en på mange måter sentral beliggenhet, og man kan nå åtte byer på under en halvtime (Porsgrunn, Skien, Langesund, Larvik, Stavern, Stathelle, Brevik og Sandefjord).

Navnet Langangen kommer av *lang* og *angr* (fjord, vik) og betyr «den lange fjorden». Slik sett skulle man tro at uttalen var *Lang-angen*. Men lokalt og i områdene rundt uttales navnet normalt *Lang-gangen*.

Bosetningen i Langangen går tilbake til Nøstvetperioden.

## Se også
* Langangen kirke

## Referanser


## Eksterne lenker
* 
* Porsgrunn Biblioteks samling om Langangens historie 
* Langangen.com
Preben Meulengracht Sørensen

**Preben Meulengracht Sørensen** (født 1. mars 1940, død 21. desember 2001) var litteraturforsker, forfatter og professor i norrøn filologi ved Universitetet i Oslo. Han var forfatter av en rekke betydningsfulle verk, blant annet hans nyoversettelse og gjendiktning av den kommenterte utgaven av *Voluspå*, som han var medforfatter av.

Preben Meulengracht Sørensen var sendelektor ved Islands universitet i fire år fra 1966 før han tok embedseksamen ved Universitetet i Århus. På Island lærte han seg perfekt islandsk, noe som ga grunnlaget for et livslangt praksis og studium innenfor sagalitteraturen. Fra 1993 og ut året 1998 var han virksom i Norge ved Universitetet i Oslo som professor ved Institutt for nordistikk og litteraturvitenskap – og innenfor nordiske middelalderstudier i videre forstand, som styreleder ved Senter for middelalderstudier.

«Det fruktbare samarbeidet mellom ham og religionshistorikeren Gro Steinsland resulterte i flere fine bøker, der forfatterne også viser en sjelden evne til å formidle stoff på høyt faglig nivå til et bredt publikum. For boken *«Mennesker og makter i vikingtidens verden»* ble de to nominert til Brageprisen for 1994,» skrev Jon Gunnar Jørgensen ved hans bortgang.

I åtte år (1990–1998) var han Danmarks representant i komiteen for Nordisk råds litteraturpris.

## Publikasjoner
* *At fortælle historien* (2001)
* *Den Nordiske renessansen i høymiddelalderen* (2000)
* *Voluspå*, sammen med Gro Steinsland (1999)
* *Nye tilbakeblikk: artikler om litteraturhistoriske hovedbegreper* (1998)
* *The Waking of Angantyr : the Scandinavian past in European culture* (1996)
* *Fortælling og ære: studier i islænding* (1995)
* *Menneske og makter i vikingenes verden*, sammen med Gro Steinsland (1994)
* *Saga and society: an introduction to Old Norse literature* (1993)
* *Fortælling og ære: studier i islændingesagaerne* (1993)
* *Før kristendommen: digtning og livssyn i vikingtiden* (1990)
* *The unmanly man: concepts of sexual defamation in early Northern society* (1983)
* *Norrønt nid: forestillingen om den umandige mand i de islandske sagaer* (1980)
* *Saga og samfund: en indføring i oldislandsk litteratur* (1977)

## Eksterne lenker

* Professor dr. Preben Meulengracht Sørensen ved Jon Gunnar Jørgensen
Julia (sang)

**«Julia»** er en sang skrevet av John Lennon, men kreditert Lennon/McCartney på vanlig vis. Den ble utgitt i 1968 på dobbeltalbumet *[[The Beatles (White Album)]]*.

«Julia» er en rolig, melankolsk sang som avslutter den andre LP-siden (første disk på CD-en) på albumet.

Lennon skrev sangen for sin mor Julia, som han mistet i tenårene. Julia Lennon, født Julia Stanley, ble drept i en trafikkulykke i Liverpool i 1958. Lennon var da 17 år gammel, men var blitt tatt fra moren av sosialmyndigheten på vegne av hans tante Mimi som oppdro ham. Det finnes en uttalelse fra Lennon om moren: «Jeg så min mor nå og da, og mine følelser for henne døde aldri. Jeg tenkte ofte på henne. Hun (tante Mimi) sa at hun var langt, langt unna.» I virkeligheten var hun bare tre miles (4,8&nbsp;km) unna.

Lennon kom tilbake til morstemaet i flere sanger, blant annet den angstbiterske «Mother» (1970) som også omhandlet savn, om enn på en mer marerittaktig måte.

Det er også mulig at Lennon hadde sin nye kone Yoko Ono i tankene da han skrev «Julia». Teksten inneholder setningen *Ocean child calls me*, noe som kan være en indirekte referanse til Yoko Ono, ettersom «yoko» betyr «child of the sea» eller «havets barn» på norsk.
## Referanser
The Inner Light

**«The Inner Light»** er en sang av The Beatles, skrevet av George Harrison, først utgitt som B-side til singelen «Lady Madonna» den 15. mars 1968. Den finnes også på samlealbumene *Rarities* (alternativ versjon) og *[[Past Masters#Past Masters Volume Two|Past Masters Volume Two]]*.

Bakgrunnen til sangen strekker seg tilbake til da John Lennon og Harrison var gjest i prateshowet *The Frost Programme* i oktober året før. Debatten handlet om transcendental meditasjon og en av gjestene var en lærer i sanskrit fra University of Cambridge, Juan Mascaro, og etter showet fikk Harrison hans bok *The Lamps Of Fire*. Harrison baserte teksten på en av avsnittene om *Tao Te Ching*:

:*Without going out of my door*
:*I can know all things on earth*
:*Without looking out of my window*
:*I could know the ways of heaven*
:*The farther one travels the less one knows*
:*Arrive without traveling*
:*See all without looking*

Harrison spilte inn instrumentene først da han var i India for å gjøre filmmusikken til *Wonderwall*. Han brukte utelukkende indiske instrumenter og musikere, bestående av: shehnai; fløyte; sarod; tabla, pakavaj; og harmonium. Deretter kom vokal og koring av Paul McCartney og Lennon.

## Eksterne lenker
* Instrumentering og tekster til «The Inner Light»
* Alan W. Pollacks notater på «The Inner Light»
New York State Division of Military and Naval Affairs

**New York State Division of Military and Naval Affairs** er en etat i New York som fungerer som hovedkvarter for delstatens militære styrker &ndash; Army National Guard, Air National Guard, New York Guard og New York Naval Militia. Etaten ledes av generaladjutanten, en to-stjerners general som rapporterer til New Yorks guvernør.

## Referanser


## Eksterne lenker
*
Hamilton

Navnet eller begrepet **Hamilton** har flere betydninger:
## Steder
* Hamilton (Bermuda)
* Hamilton (Leicester), England
* Hamilton (New Zealand), New Zealand
* Hamilton (Ontario), Canada
* Hamilton (Skottland)
* Hamilton (Tasmania), Australia
* Hamilton (Victoria), Australia
* Hamilton Island, Queensland, Australia

### I USA
* Hamilton (Alabama)
* Hamilton (Georgia)
* Hamilton (Indiana)
* Hamilton (Illinois)
* Hamilton (Iowa)
* Hamilton (Kansas)
* Hamilton (Massachusetts)
* Hamilton (Michigan)
* Hamilton (Mississippi)
* Hamilton (Missouri)
* Hamilton (Montana)
* Hamilton (landsby), New York
* Hamilton (by), New York
* Hamilton (Nord-Carolina)
* Hamilton (Nord-Dakota)
* Hamilton (Ohio)
* Hamilton (Texas)
* Hamilton (Virginia)
* Hamilton (Washington)
* Hamilton (Wisconsin)
* Hamilton City, California

* Hamilton County (Florida)
* Hamilton County (Illinois)
* Hamilton County (Indiana)
* Hamilton County (Iowa) 
* Hamilton County (Kansas)
* Hamilton County (Nebraska)
* Hamilton County (New York)
* Hamilton County (Ohio)
* Hamilton County (Tennessee)
* Hamilton County (Texas)

## Personer
;Klan
* Hamilton (klan), en skotsk klan
;Navn
* Alexander Hamilton, amerikansk statsmann
* Alice Hamilton
* Andrew Hamilton
* Anthony Hamilton, engelsk snookerspiller
* William «Billy» Robert Hamilton
* William Rowan Hamilton, matematiker
* Charles Hamilton (forfatter)
* Sir Charles Hamilton, guvernør for Newfoundland
* Charles V. Hamilton, professor i statsvitenskap
* Charles A. Hamilton, administrator for Britisk territorium i Indiahavet
* David Hamilton (pekerside)
* Donald Hamilton
* Edith Hamilton
* Edmond Hamilton
* Elizabeth Hamilton
* Lady Emma Hamilton, Horatio Nelsons elskerinne
* George Hamilton, amerikansk sanger og skuespiller
* Guy Hamilton
* Henry Hamilton
* Iain Hamilton
* Ian Standish Monteith Hamilton, britisk offiser
* James Hamilton, 5. hertug av Abercorn
* Jim Hamilton
* Lee H. Hamilton, viseformann for 9/11-kommisjonen
* Lewis Hamilton, Formel 1 fører
* Patrick Hamilton, skotsk reformator
* Patrick Hamilton, britisk forfatter
* Peter F. Hamilton, science fiction-forfatter
* Richard Hamilton, britisk popkunstner
* Terrick Hamilton, skotsk lingvist
* Thomas Hamilton, skotsk forfatter
* Thomas Hamilton (arkitekt), skotsk arkitekt
* Thomas Hamilton, massemorder (Dunblanemassakren 1996)
* Thomas Hamilton, nordirsk politiker
* Thomas Hamilton, canadisk politiker
* Tyler Hamilton, amerikansk syklist
* Walter Kerr Hamilton
* William Hamilton, skotsk vitenskapsmann

## Fiktive personer
* Carl Hamilton i Jan Guillous bøker
* Marcus Hamilton i TV-serien *[[Angel (TV-serie)|Angel]]*

## Annet
* Hertugdømmet Hamilton
* Hamilton (film), om Jan Gullious Carl Hamilton
* Hamilton (musikal), musikal om den amerikanske finansministeren Alexander Hamilton
* Hamilton Academical F.C., et skotsk fotballag som spiller på høyeste nivå.
Haukerød

**Haukerød** er et lokalområde nordvest for bykjernen i Sandefjord i Vestfold fylke. Tettstedet har navn etter gården Haukerød, og vokste frem i siste halvdel av 1800-tallet som følge av økende urbanisering og sentral beliggenhet ved Raveien.

## Se også
*Haukerød skole
*Haukerød Skolekorps
*Idrettslaget Runar

## Referanser


## Litteratur
* Møller, Wilhelm, *Sandar : grend og gård 1850-1970, med tidsbilder fra næringsliv og kulturhistorie. 1*, Sandefjord kommune 1977
Tauranga

**Tauranga** er den største byen i Bay of Plenty på østkysten av Nordøya i New Zealand. Byen ligger 105 km øst for Hamilton og 85 km nord for Rotorua.

Tauranga ligger i den nordlige delen av den langstrakte bukta Bay of Plenty, men er godt beskyttet av øya Matakana Island. Navnet Tauranga kommer fra Maorispråket og betyr noe sånt som «en beskyttet ankringsplass»

På grunn av sin godt beskyttede beliggenhet nyter Tauranga et mildt og tørt klima. Dette har gjort byen til en populær plass for pensjonister å bosette seg i. Gjennom sommermånedene vokser befolkningen ettersom den nærliggende satellitt byen Mount Manganui er en populær feriedestinasjon.

Tauranga er den raskest voksende byen i New Zealand. Ved neste folketelling i 2006 vil byens innbyggerantall ha passert 100,000. Dette betyr at byen har firedoblet innbyggerantallet på rundt 30 år. Tilveksten skyldes i hovedsak pensjonister som slår seg ned i byen, mange i forstaden Papamoa. Selv om befolkningsveksten har vært stor er byen underrepresentert i handel og næringsvirksomhet. Sentrum er på størrelse med en by på rundt halvparten av Taurangas dimensjon.

## Se også
* Oljesølulykken ved Tauranga (2011)
* MS «Tauranga»

## Referanser


## Eksterne lenker
* 
* En privat byportal 
* Bystyrets hjemmeside
* Den lokale avisen – The Bay of Plenty Times
Tøddel

**Tøddel** (** ¨ **) er et diakritisk tegn. Innen språkvitenskap viser en tøddel at en vokal blir gjort helt eller delvis lik en annen vokal. Tøddel finnes typisk i tyske ord, hvor en *i* eller *j* i en bøynings- eller avledningsendelse er blitt svekket.

Tegnet trema (''' ¨ ''') ser ut som en tøddel, men gjør noe annet – trema angir at den påfølgende vokal ikke inngår i en lang vokal eller diftong.

## Norske eksempler
Ä ä  Ö ö  Ü ü
*salongfähig, totenschläger 
*Böhmen
*Düsseldorfskole, gründer
*Grünerløkka

## Se også
*Diakritisk tegn
*Akutt aksent
*Cedille
*Cirkumfleks
*Grav aksent
*Tilde
*Trema
*Heavy metal-tødler

## Eksterne lenker
* Bokmålsordboka - Tøddel
* Viser hvordan den engelske «Heavy metal umlaut»-siden har utviklet seg
Rognsfjorden

**Rognsfjorden** er en fjord i Bamble kommune i Telemark. Fjorden ligger vest i Langesundsbukta, ytterst i innseilinga til Grenland. Den er åpen og utsatt ved uvær. Innerst i fjorden er det populære badestrender blant annet Rognstranda med sandstrender og polerte svaberg.

Innerst i Rognsfjorden finnes en større campingplass, ellers er området rundt fjorden stort sett bebygget med fritidsboliger.
## Referanser
Hamilton (Alabama)

**Hamilton** er en by i Marion County, Alabama, USA. Ifølge folketellingen i 2001 har den 6&nbsp;786 innbyggere. Byen ligger ved elva Buttahatchee og er administrativt senter for Marion County.

Hamilton ligger ved den gamle militærveien i Marion County og ble først kalt Toll Gate etter en bomstasjon på denne veien, som ble etablert tidlig på 1800-tallet. Men i 1883 tilbød kaptein Hamilton 40 acres for å etablere administrasjonen av Marion County like utenfor Toll Gate, og etter en folkeavstemning ble tilbudet mottatt. Byen fikk siden navnet Hamilton etter kapteinen. Byen vokste raskt, skole ble etablert i 1884 og få år etter kom high school.

Byens areal er 93,5&nbsp;km², alt er land.

## Referanser


## Eksterne lenker
* 
* City of Hamiltons hjemmeside
* Om Toll Gate
Handikapparkering

**Parkering for forflytningshemmede**, også omtalt som **parkeringsplasser reservert for bevegelseshemmede**, **handikapparkering** og annet, er en spesiell parkeringsplass for bil som er tilrettelagt for bruk av personer med ulike funksjonshemninger. Handikapp-plassene er noe bredere enn vanlige parkeringsplasser slik at brukere av rullestol eller lignende har plass til å komme seg ut av bilen. Handikapp-plassene er også vanligvis plassert nær bygningen eller området parkeringsplassen hører til. På den måten trenger ikke den funksjonshemmede å bevege seg langt uten bilen for å komme til ønsket destinasjon. 

Det er ulovlig for personer som ikke er handikappet å parkere på slike plasser, men likevel skjer det. Grunner til det kan være mangel på ordinære parkeringsplasser eller den gunstige plasseringen. Overtredelse straffes i Norge med parkeringsgebyr, og kan også føre til borttauing på bileiers regning.

For å kunne få lov til å bruke handikapp-plassene må man ha et parkeringsbevis. Det utstedes av kommunen. I Norge gir dette rett til gratis parkering på kommunale parkeringsplasser. Dette har ført til problemer i kommuner der kommunen har overlatt parkeringsansvaret til private bedrifter. http://www.ffo.no/?dokId=1888

## Merking
Handikapp-plasser er ofte merket slik at personer uten behov for en slik parkeringsplass ikke skal bruke den. De er vanligvis merket med skilt og oppmerking på bakken.

## Eksterne lenker
*    Forskrift om parkering for forflytningshemmede
Åbyfjorden

**Åbyfjorden** er en liten fjord i Bamble kommune i Telemark. Den er ca. 3&nbsp;km lang, og munner ut sørvest i den større Rognsfjorden som ligger ytterst i Langesundsbukta. Åbyfjorden strekker seg inn til Åbyelva ved Åby, og den største øya i denne lille fjorden er Skokleøya.

Ytterst nord i fjorden ligger et av Norsk Hydros største hytteområder; «Hydrostranda».
Ormtunge

:*Denne artikkelen omhandler et språk i bøkene om Harry Potter, for figuren Gríma Ormtunge i Ringenes Herre, se: [[Gríma Ormtunge]]*

**Ormtunge** er en egenskap enkelte figurer i J.K. Rowlings bokserie om Harry Potter har. Det innebærer at man kan snakke med slanger på deres eget språk. De som har dette talentet er kjent som **ormmunner**. Ormtunge har et vemmelig rykte: Med det betydelige unntaket av Harry Potter, er det en egenskap kun mørke magikere innehar.

De eneste ormmunnene man kjenner til er Harry Potter, Salazar Smygard og hans etterkommere, familien Mørch (Dredolo (Voldemorts bestefar), Morfus (Voldemorts onkel), Miseria (Voldemorts mor) og Voldemort selv).

Harry Potter oppdager ved en tilfeldighet at han er ormmunn, da han skal duellere mot Draco Malfang, og Malfang sender en slange mot ham. Harry prater med slangen, istedenfor å bruke magi mot den, og dette skremmer samtlige av de andre elevene i rommet, siden ormtunge er kjent som en såpass mørk magisk egenskap. Harry hadde brukt denne egenskapen en gang tidligere, uten å vite hva det betydde, da han besøkte en zoologisk hage sammen med Dumlingene. Han spurte en slange hvor den var vokst opp, og endte opp med å sette den fri, selv om han ikke hadde det som hensikt.

Harry får god bruk for sin egenskap som ormmunn da han skal finne Mysteriekammeret i den andre boken. Salazar Smygard, som i sin tid laget kammeret, forseglet det med flere låser man måtte være ormmunn for å åpne. Harry greier å prate ormtunge ved å fokusere på en slange, og så bare prate helt vanlig. Helt fram til Ronny og Hermine fortalte ham det, trodde han at han pratet helt vanlig, og at alle skjønte ham.

I en av bøkene slår Humlesnurr fast at Voldemort overførte noen av sine egne egenskaper til Harry den gangen Avada Kadavra forbannelsen slo feil. Derfor ble Harry en ormmunn.
Luc Alphand

**Luc Alphand** (født 6. august 1965) er en tidligere, fransk alpinist.

## Karriere
I junior-VM i alpint 1983 tok han gull i utfor.

Han vant ti verdenscupseire i løpet av karrieren. I årene 1995, 1996 og 1997 vant han utforcupen, og i 1997 vant han også Super-G-cupen. Karrierens høydepunkt kom i 1997, da han gikk helt til topps i den totale verdenscupen.

Han slo aldri til for fullt i de store mesterskapene, den eneste medaljen ble en bronse i utfor under VM 1996 i Sierra Nevada.

Etter skikarrieren satset Luc Alphand på motorsport, og startet i flere internasjonale rally. I 2005 kom han på 2.-plass i Rally Dakar.

Seiling: Alphand er co-skipper på båten DCNS1000 (skipper  Marc Thiercelin) i regatten Transat Jacques Vabre  over Atlanterhavet i 2011.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
* 
*
Scorpion

**Scorpion** kan være:

* Alvis Scorpion, lett stridsvogn 
* M56 Scorpion, panserjager 
* Northrop F-89 Scorpion, jagerfly
* Scorpion Offshore
* Samopal vz. 61, «Scorpion» maskinpistol
Jean-Luc Crétier

**Jean-Luc Crétier** (født 1966) er en fransk tidligere alpinist.

Med seieren i utfor under OL 1998 i Nagano føyde han seg inn i rekken med store overraskelser i denne øvelsen. I løpet av karrieren greide han aldri å vinne et verdenscuprenn, selv om han oppnådde fem pallplasseringer (tre andreplasser og to tredjeplasser).

Han deltok i OL ved fire anledninger:
* Calgary 1988: Nr. 6 i kombinasjonen
* Albertville 1992: Nr. 4 i kombinasjonen
* Lillehammer 1994: Nr. 15 i kombinasjonen
* Nagano 1998: **Gull** i utfor

Han la opp i 1999 etter å blitt skadet i et fall under utforrennet i Val Gardena i 1999.

## Pallplasseringer i verdenscupen

## Eksterne lenker
*
Franz Klammer

**Franz Klammer** (født 1953) er en østerriksk alpinist.

## Karriere

Under OL 1976 i Innsbruck vant han gull i utfor. 
To år tidligere tok han sølv i samme disiplin under VM i St. Moritz samt gull i kombinasjonen.

Klammer vant 26 enkeltrenn i verdenscupen, og vant utforcupen hele fem ganger (1975–78 og 1983), noe ingen har greid å kopiere.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
*
Jon Bøe Paulsen

**Jon Bøe Paulsen** (født 1958) er en norsk nyrealistisk billedkunstner og forfatter.

De fleste bildene hans er figurative, og viser gjerne intime nærbilder av mennesker, ofte kvinner.

En dokumentarfilm om hans arbeider ble nominert til Amandaprisen 1990 for beste dokumentar. 

## Utdannelse
Paulsen tok Examen artium i Oslo i 1977, og fullførte i 1979 sin utdannelse ved School of Museum of Fine Arts i Boston.
Årene 1980&ndash;1984 studerte han ved Statens kunstakademi. 

## Utstillinger
Jon Bøe Paulsen deltok på Høstutstillingen i 1990, 1991, 1993 og 1997,  og stilte under  Ibsenfestivalen 1996 ut malerisamlingen "Et Dukkehjem" på Nationaltheatret, Oslo. 

I tillegg til en rekke kollektiv- og separatutstillinger i Norge, har Paulsen deltatt på over 60 utstillinger i både USA, England og Frankrike. De viktigste er Høstutstillingen Salon d'automne i Paris 1983, og utstillingen "New Motion for the Figure" i New York, 2009.

## Bibliografi
* *Under Sydkorset* &ndash; roman (1992)

## Referanser


## Eksterne lenker
*
Zeno Colò

**Zeno Colò** (1920–1993) var en italiensk alpinist.

I 1950 ble han verdensmester i både utfor og storslalåm i Aspen, Colorado. To år senere, under OL 1952 i Oslo vant han gull i utfor.

## Eksterne lenker
*
Provinsen New Hampshire

**New Hampshire-kolonien** var produktet av flere engelske landkontrakter datert fra 1623 til 1680, og i mye av dens kolonihistorie var den underlagt Massachusetts-kolonien og dens lederskap i Boston.

Koloniens første bosetning var Little Harbor, Dover, Portsmouth og Exeter. Bosetningen i Exeter ble grunnlagt i 1638 av John Wheelright, en disippel av Anne Hutchinson. Disse stedene ble enige om å forenes i 1639 og i 1641 gikk de med på å slutte seg til Massachusetts-kolonien. Kongen skilte New Hampshire ut i 1679 (som del av kong Karl IIs maktovertagelse), gjenforente den med Massachusetts igjen i 1699 og separerte den for siste gang i 1691, da den ble den kongelige **Provinsen New Hampshire**.

New Hampshire fikk ikke egen koloniguvernør før i 1741.

Den omstridte territoriet som ble tildelt New Hampshire (New Hampshire fremsatte krav på det, en dommer gav det til New York), ble senere staten Vermont.
Inkvisisjon

**Inkvisisjon** (lat. inquisitio, undersøkelse) er et juridisk teknisk begrep for en prosess hvor det samme organ har ansvaret for sakens opplysning og for å treffe avgjørelse i saken. Den motsatte prosessformen er partsprosessen. I Norge gjelder inkvisisjonsprinsippet som hovedregel for statsforvaltningen, samt ved granskninger, både offentlige og private. 

Inkvisisjonen var en betegnelse på flere instanser innenfor den katolske kirke som var ansvarlig for å bekjempe kjetteriet.
Joan Miró

**Joan Miró** (født 20. april 1893 i Barcelona, død 25. desember 1983 i Palma de Mallorca) var en spansk surrealistisk kunstner. Miró både malte og laget skulpturer. Han var en av de aller fremste i sin tid og Miró var en av modernismens største frontfigurer ved sin død i 1983. Sammen med Salvador Dalí og René Magritte var han en av surrealismens fremste frontfigurer. Miró kan nevnes blant kunstnere som Picasso, Chagall, Matisse, Dalí og Warhol når man snakker om det 20. århundres fremste kunstnere.  Privat var dog Dalí og Miró bitre fiender, mye på grunn av Dalís vennlighet overfor fascismen og Mirós klare motstand mot samme ideologi. Miró har blitt hedret med et eget museum i hjembyen Barcelona.

Miró bodde lenge på Mallorca, noen kilometer fra bykjernen, der han fikk oppført både bolig og atelier, og etter hvert et større galleri. Stedet er nå overtatt av en stiftelse som står for drift av det som museum, med hovedvekt på Miró og hans samtidige. 

## Referanser


## Eksterne lenker
* 
* 
* 
* Miro-stiftelsen (på katalansk, spansk og engelsk) 
* Bildeeksempler
* Famous Artists Gallery: Joan Miró
Arild Sundgot

**Arild Gilbert Sundgot** (født 1978) er en norsk fotballtrener og tidligere fotballspiller.

Han spilte for  fra 1997 til han la opp i 2012.

I 1997 ble han hentet til Åråsen fra  av s daværende trener Even Pellerud. Arild Sundgot  ble den mestscorende LSK-spilleren i Tippeligaen gjennom tidene. Kallenavnet hans blant kanarifansen er «Legenden». Sundgot la opp etter 2012-sesongen.

## Familie
Arild Sundgot er bror av den tidligere - og -spilleren Ole Bjørn Sundgot, og sønn av Otto Sundgot.

## Referanser


## Eksterne lenker
* 
* 
*
Rostock

**Rostock** (*[[Hansastad|Hansestadt]] Rostock*) er den største byen i delstaten Mecklenburg-Vorpommern i det nordøstlige Tyskland nær elven Warnows munning ved Østersjøen. 

Byen fikk byrettigheter i 1218. Den ble opprinnelig grunnlagt av venderne. 

Rostock er en regiopolis og rettmessig plassert innenfor storbyregioner i Hamburg, Berlin, København-Malmø og Stettin, og de nærliggende byene Lübeck og Schwerin.

Rostocks universitet (*Universität Rostock*) ble grunnlagt i 1419 som det første nordeuropeiske universitet, fikk stor betydning for østersjøområdet.

Rostock var i middelalderen en viktig hansastad. Byens havn er i dag Tysklands tredje største østersjøhavn, med bl.a. fergetrafikk til Gedser, samt Trelleborg i Skåne.

Under andre verdenskrig var mye av tysk rustningsindustri sentrert i Rostock, som dermed ble et bombemål. Angrepene pågikk til 25. august 1944. Det fire dager lange britiske luftangrepet 24.-27. april 1942 med spreng- og brannbomber skapte en ildstorm som la store deler av *Innenstadt* («sentrum») og *Altstadt* («gamlebyen») i aske. Forfatteren Walter Kempowski fylte 13 år 29. april 1942; hjembyen hans var borte, og barndommen med den.

Etter krigen er mange av de gamle bygningene gjenoppbygd i sin opprinnelige skikkelse. I DDR-tiden var havnen ved Warnemünde landets absolutt viktigste. Her finnes bl.a. skipsverft, maskin- og motorindustri, kjemisk produksjon og fiskeforedling.
  
Som et motsvar til festivalen *Documenta* i den vesttyske byen Kassel, besluttet DDR å holde en østtysk biennale i Rostock. Et nytt bygg ble reist i en stil kjent som *Ostmoderne* («øst-moderne»), og norske kunstnere deltok ved alle de femten biennalene mellom 1965 og 1996. I 1969 var hele fjorten norske kunstnere representert. DDRs formål var å vinne anerkjennelse internasjonalt i en tid da DDR var diplomatisk isolert. Rostock ble presentert som «sosialistisk mønsterby», i en region som regnet seg som «port til verden», og her fikk DDR lansere seg som en «fredsstat», med Østersjøen som et «fredshav».

Byens overborgmester var i årene 2019-22 Claus Ruhe Madsen, dansk statsborger, men bosatt i Tyskland siden 1992. Han var den første ordfører i en tysk storby uten tysk statsborgerskap.

## Vennskapsbyer
*  Bergen

Bilde:Rostock asv2018-05 img47 Steintor.jpg|Steintor, byporten i Rostock
Bilde:Rostock asv2018-05 img38 NeuerMarkt.jpg|Gamlebyen
Fil:Rostock asv2018-05 img53 KroepelinerTor.jpg|Kröpeliner Tor
Fil:Rostock asv2018-05 img58 water tower.jpg|Vanntårnet
Fil:Rostock asv2018-05 img37 NeuerMarkt.jpg|Rådhuset
Fil:Petrikirche mit Stadtmauer-3.jpg|Petrikirken
Fil:Marienkirche in Rostock.jpg|Mariakirken


## Referanser

## Eksterne lenker
* 
*
Epsom and Ewell

**Epsom and Ewell** er et administrativt distrikt i Surrey, England. Det dekker byene Epsom og Ewell, med førstnevnte som administrasjonssenter. Distriktet dekker et areal på 34,07 km² og hadde 75&nbsp;102 innbyggere i 2011.

Distriktet ble frem til 2000 betjent av Metropolitan Police Service, selv om det ligger utenfor Stor-Londons grenser. Det er nå betjent av Surrey Police.

Området har gode jernbaneforbindelser, og M25 går rett utenfor. London Gatwick Airport ligger omkring 20 minutter unna. 

## Referanser


## Eksterne lenker
*
Hart

**Hart** er et administrativt distrikt i Hampshire i England. Det har navn etter elven Hart, og administrasjonssenteret er Fleet.

Distriktet ble opprettet 1. april 1974 ved sammenslåing av Fleet og Hartley Wintney landdistrikt. Det er et av de rikeste distriktene i Storbritannia, og har også den laveste andelen av fattige boligområder.

## Steder i distriktet

* Blackwater, Bramshill
* Church Crookham, Crondall, Crookham Village
* Dogmersfield
* Elvetham Heath, Eversley
* Fleet 
* Greywell 
* Hartley Wintney 
* Hawley
* Heckfield
* Hook 
* Long Sutton
* Mattingley
* Odiham 
* Rotherwick
* Sherfield-on-Loddon, South Warnborough
* Winchfield 
* Yateley
Vollsfjorden

**Vollsfjorden** (også Voldsfjorden) er en sidefjord til Frierfjorden i Grenland. Fjorden ligger på grensa mellom Skien og Bamble kommuner, og er rundt 3,5&nbsp;kilometer lang. Den går i vestlig retning fra innløpet ved Kjeøya, nord for tettstedet Herre i Bamble, inn til Voll og Rambekk. Den største øya i fjorden heter Langøya.

Skien havneterminal ligger på nordsida av fjorden, like innenfor innløpet. Riksvei 356 går langs nordsida av fjorden.

## Referanser
Voldsfjorden

:*For fjorden i Telemark med lignende navn, se [[Vollsfjorden]].*

**Voldsfjorden**, eller **Voldafjorden**, er en fjord i Volda kommune i Møre og Romsdal. Den er rundt 18&nbsp;kilometer lang (29&nbsp;kilometer inn til botnen av Austefjorden). Fjorden har innløp fra Rovdefjorden, mellom Riseneset og Berkneset, og går i sørøstlig retning til den deler seg i to mellom Homborset og Mek. Herfra går Kilsfjorden mot sørvest, og Austefjorden mot øst. Rundt halvveis inn i fjorden tar Dalsfjorden av mot sør.

Voldsfjorden er med en største dybde på 697&nbsp;meter (ved Voldshammaren) den dypeste av alle fjordene på Sunnmøre.

Kommunesenteret Volda ligger på østsida av fjorden, mens bygdene Lauvstad og Folkestad ligger på vestsida av fjorden. Det er fergeforbindelse mellom Volda og begge disse to bygdene.

E39 går langs vestsida av fjorden, fra Straumshamn i Kilsfjorden til Folkestad, og krysser fjorden via fergesambandet Volda-Folkestad, og fra Volda følger den fjorden rundt tre kilometer til den ved Ekset svinger nordøstover mot Ørsta. Riksvei 651 går rundt den indre delen av fjorden, fra Straumshamn østover til Fyrde i botnen av Austefjorden, og deretter utover nordsida av fjorden til Volda. Riksvei 652 fra Vanylven går langs vestsida av fjorden fra innløpet sørover til Lauvstad, hvor den krysser fjorden via fergesambandet Volda-Lauvstad.

## Referanser
Diskurs

**Diskurs** (fra latin *discursus*, løpe frem og tilbake) betyr tale, samtale og drøftelse. I lingvistikken viser begrepet til strukturer som er større enn setningen og som ikke kan behandles innenfor rammene for grammatikkens regler. I samfunnsvitenskapene og i kulturforskningen oppfattes en diskurs som et språklig materiale knyttet til et gitt kulturelt felt og det settet med begreper, problemstillinger og formuleringer som ligger nedfelt i dette. *Diskurs* har også blitt brukt i utvidet forstand om ikke-språklig materiale.

## Mer fagspesifikk bruk av diskursbegrepet
Innenfor litteraturvitenskapen og narratologien kan termen *diskurs* ha en mer spesifikk betydning, når den betegner måten en fortelling er fremlagt på, i motsetning til *historien* som ligger bak (altså *handlingen*, *fabelen*, *plottet*). Det er Gérard Genette som har introdusert termene *discours* og *histoire* brukt om dette skillet. 

Språkforskeren Émile Benveniste skiller mellom språklige ytringer som implisere den som ytrer (*discours*) og de som ikke gjør det (*récit*).

## Diskurs i samfunnsvitenskap og kulturforskning
Som et samfunnsfilosofisk og idéhistorisk begrep ble begrepet diskurs utviklet av Michel Foucault på 1960-tallet og framover. Her henviser diskurs til en institusjonelt fundert måte å tenke på. Diskursbegrepet framhever at det er en sammenheng mellom kreftene i samfunnet slik de materialiserer seg i institusjoner, i språket og i individets erkjennelse. Diskurs i en slik betydning er tett forbundet med forskjellige teorier om makt, hvor det å kunne definere diskursen ofte sidestilles med det å definere virkeligheten selv. Det foregår en stadig kamp om ordene som skal beskrive verden. Et eksempel kan være forskjellen mellom å bli kalt *terrorist* eller *frihetskjemper*.

Andre formuleringer av diskurs-begrep tar utgangspunkt i språkteoriene til litteraturviteren Mikhail Bakhtin, filosofen Paul Ricœur og samfunnsviteren Jürgen Habermas.

## Diskursanalyse
Den systematiske undersøkelsen av diskurser og diskursive fenomener kalles diskursanalyse. Innenfor lingvistikken skiller en gjerne mellom formell diskursanalyse (analyser av språklige strukturer større enn setningen), samtalsorientert diskursanalyse, og kritisk diskursanalyse (forkortelse CDA, en samfunnskritisk diskursanalyse delvis påvirket av Foucault). Innenfor samfunnsvitenskapen og kulturforskningen kan diskursanalyse være tro mot Foucaults diskursanalyse i dens forskjellige varianter, men samtidig finnes i andre former, f.eks. Laclau/Mouffes diskursanalyse. Bruken av diskursbegrepet innenfor litteraturvitenskapen og kulturteorien ble særlig utviklet innenfor den postkolonialistiske litteraturteorien, der en Foucault-påvirket diskursanalyse av kolonialismen (*colonial discourse analysis*) ble utført av Edward Said (som undersøkte orientalismen som diskurs) og andre.
## Referanser


## Eksterne lenker
* Diskurs; fra Bibliotekarstudentens nettleksikon om litteratur og medier (pdf-fil)
Gunnekleivfjorden

**Gunnekleivfjorden** er en liten fjord i Porsgrunn kommune i Telemark. Vestsiden av fjorden består av den opprinnelige halvøya «Herøya», med Norsk Hydros fabrikkanlegg, mens østsiden hører til Skrapeklev, en del av bydelen Herøya i Porsgrunn.

Gunnekleivfjordens naturlige munning er mot nord, der hvor Porsgrunnselva munner ut i Frierfjorden, men for lystbåttrafikken er det også anlagt en delvis overbygget kanal syd i fjorden, som munner ut nedenfor fabrikkanleggene.

## Referanser
Rue de la Pompe (Paris Metro)

**Rue de la Pompe** er en stasjon på metroen i Paris.

Stasjonen betjener linje 9.

## Eksterne lenker
* Kart over metroen i Paris
Final Cut

**Final Cut** kan vise til
* Final Cut Pro, et videoredigeringsprogram fra Apple.
* *[[The Final Cut]]*, den siste LP-plata til Pink Floyd.
**[[Final Cut (1980 film)]]*, en australsk film regissert av Ross Dimsey
**[[Final Cut (1998 film)]]*, en britisk film med Jude Law
**[[The Final Cut (2004 film)]]*, en kanadisk film med Robin Williams